fi en fi en fi fi fi fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi fi fi en fi nb fi zh fi fi fi en fi fi fi zh fi fi fi fi sv fi fi fi fi en fi fi it fi fi fi fi fi en fi fi fi en fi fi sv fi fi sv fi fi fi fi en fi fi it fi fi fi fi fi fi sv fi fi fi fi fi fi fi fi fi fi sv fi fi it fi fi fi fi fi it sv fi fi fi fi fi en fi fi fi fi fi fi it fi fi fi fi fi sv fi fi fi sv fi fi fi sv fi fi fi it fi fi fi fi fi fi fi fi fi en fi fi ru fi fi fi fi fi nb fi en fi fi fi fi fi fi fi fi fi fi fi fi fi fi fi es es en es fi fi
Aihe: Suomi luopumassa kesäajasta – MAHTAVAA!!! - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Suomi luopumassa kesäajasta – MAHTAVAA!!!
Esillä 25 viestiä, 76 - 100 (kaikkiaan 103)
← 1 2 3 4 5 →
1.9.2018 20:02:15 #1261566 Ilmoita asiaton viesti
Talviaika on normaaliaika Suomessa. Tosin 30 itäistä menee hyvin lähellä itärajaa joten aurinkoajassa olemme jo Länsi-Venäjällä.
3.9.2018 14:29:03 #1261936 Ilmoita asiaton viesti
Onko kellään tietoa siitä kumpaa pysyvää aikaa tavoitellaan.
Jos on niin onko se sama kaikille eu jäsenmaille vaiko kunkin jäsenmaan itsensä päätettävissä.
3.9.2018 20:19:23 #1262021 Ilmoita asiaton viesti
Näinhän se on uutisoitu (kirjoitushirveineen):
Komisson valinta on ilmeisesti kesäaika.
3.9.2018 21:18:14 #1262032 Ilmoita asiaton viesti
1.9.2018 kello 21.00 näkee pelata. 1.9.2019 kello 21.00 ei näe pelata. (ajat toki teoreettisia)
Nyt varmaan ymmärtänet tarkoitukseni ?
Ehdotan jäsen Draw:lle seuraavaa eksperimenttiä. Suomessa on voimassa ns kesäaika 27.10.2018 illalla ja talviaika 28.10.2018 illalla. Kurkkaa ikkunasta ensin lauantai-iltana vaikkapa siinä neljän-viiden aikoihin, ja uudemman kerran sunnuntai-iltana, kun kello näyttää saman verran. Vedä tästä omiin havaintoihin perustuvat johtopäätökset siitä, olisiko kesäaika (lauantai) vai talvi- eli ns normaaliaika (sunnuntai) konttorirottagolfarille mieluisampi pysyvänä virallisena aikavyöhykkeenä. Tällä tavalla ei tarvitse luottaa palstan kanssaveljiin tai -sisariin, vaan ihan pelkästään omiin aistimiin.
4.9.2018 07:44:00 #1262070 Ilmoita asiaton viesti
Mitäpä kokeita tässä tarvitaan. 27.10.2018 peli loppuu teoreettisena aikana x pimeyteen ja 28.10.2018 peli loppuu tuntia aikaisemmin (tosin muutaman minuutin heitto tulee myös päivän lyhenemisestä).Eikös tämä nyt ole hyvinkin selvää. Olisiko johtopäätös se, että kesäaika on parempi säännöllistä 7-15.30 työtä tekevälle, ainakin jos ajatellaan golf-kentällä kävelyä ?
4.9.2018 08:26:59 #1262103 Ilmoita asiaton viesti
Eikös tämä nyt ole hyvinkin selvää. Olisiko johtopäätös se, että kesäaika on parempi säännöllistä 7-15.30 työtä tekevälle, ainakin jos ajatellaan golf-kentällä kävelyä ?
Tämä on ihan päivänselvää, mutta mutta
jos Suomi päättää siirtyä pysyvästi nykyiseen normaaliaikaan (= ”talviaika”) esimerkiksi sen perusteella, että oltaisiin samassa ajassa kuin suurin osa EU:sta, jolloin seurauksena on se, että työn jälkeiset illat lyhenevät ja esim. golfin kaltainen liikunta vaikeutuu syyskesällä.
Eihän tuo 7:00 – 15:30 ole mitenkään kiveen kirjoitettu eli jos siirryttäisiin pysyvään normaaliaikaan, niin normaalia kiinteää päivätyöaikaa voitaisin muuttaa vastaavasti välille 6:00 – 14:30, jolloin golfille yms jäisi samalla tavoin aikaa kuin nykyisin kesäajassa. Tämä olisi sikäli toimiva ratkaisu, että päätös työajasta voidaan tehdä työpaikkakohtaisesti tai jopa yksilöllisesti.
4.9.2018 10:04:21 #1262124 Ilmoita asiaton viesti
Jotkut superviisaat EU-suojatyöpaikan saaneet esim. joku Sarvamaa pitävät jo itsestäänselvyytenä, että siirrymme pysyvään normaali- eli talvikaan. Tämä siksi, että voimme mennä ajoissa nukkumaan pimeyden myötä – esim. talvella klo 17 – ja heräämme sitten valoisaan aamuun ajoissa ja virkeinä.
Anna mun kaikki kestää…
4.9.2018 18:13:53 #1262302 Ilmoita asiaton viesti
Onhan(ko) tämä aika selvä mitä mieltä me tällä foorumilla ollaan tästä kysymyksestä. Sama kysymys esim. Vauva.fi foorumilla voi tuottaa vähään erilaisen tuloksen.
4.9.2018 20:00:33 #1262329 Ilmoita asiaton viesti
Kohta joku jossakin mediassa keksinee, että pidetään kesäaika, mutta siirretään kaikki työt ja muut alkamaan tuntia myöhemmin, niin kaikki voittavat…
4.9.2018 20:02:58 #1262330 Ilmoita asiaton viesti
Sama kysymys esim. Vauva.fi foorumilla voi tuottaa vähään erilaisen tuloksen.
Epäilemättä, vauvat kun ovat tunnettuja heikoista unenlahjoistaan…
Jokainen lähtee tässäkin asiassa puhtaasti omista lähtökohdistaan, joten mielipiteitä riittää ja kaikki ovat perusteltuja.
4.9.2018 23:02:53 #1262352 Ilmoita asiaton viesti
Itse olen päättänyt että ennen seuraavia eduskuntavaaleja ja samoin ennen seuraavia EU-vaaleja otan selvää ketkä ehdokkaat kannattavat joko talviaikaa (ns normaaliaikaa) tai Suomen siirtymistä Keski-Euroopan aikaan. Nämä ehdokkaat eivät minun ääntäni saa.
5.9.2018 11:58:34 #1262455 Ilmoita asiaton viesti
Suomen pysyväksi aikavyöhykkeeksi/ajaksi sopii käytännössä parhaiten nykyinen talvella käytössä oleva normaaliaika. Keskipäivän hetki (aurinko etelässä) osuu silloin n. klo 12 kohdalle. Tällöin ihmisillä on käytössään suurin piirtein samanverran valoisaa aamua kuin iltaakin.
Pohjoinen sijaintimme jopa kärjistää tilannetta sikäli että talvella valoisaa aikaa on vain noin kuusi tuntia. Aivan Pohjois-Suomessa ei sitäkään. On hyvä että valoisa hetki kohdistuu tasaisesti keskipäivän molemmin puolin.
Kesällä valoisaa aikaa on jo enemmän. Golfin pelaamista pohjoinen sijaintimme ohjaa peliajan touko-kesä-heinä-elokuulle. Johtuen jo itse kenttien kunnosta ja käytettävyydestä. Näinä kesäkuukausina meillä golf’in harrastajilla on valoisaa aikaa riittämiin myös normaaliaikaisina iltoina.
Sinällään golfharrastuksella ei ole mitään eritystä painoarvoa valtakunnan aikavyöhykettä määriteltäessä. Eikä tarvitsekaan olla. Paljon tärkeämpi yksittäinen merkitys valoisuudesta on esim. liikenteelle. On varmasti paljon hyötyä siitä että esim. työ- ja koulumatkat voidaan kulkea mahdollisimman pitkään valoisana aikana. Toinen merkittävä seikka löytyy siitä että normaaliaikana illan pimeys saapuu kesälläkin tuntia aikaisemmin..kenties näin pääsee hieman nopeammin muiden harrastusten pariin.
Mutta, tottahan jokainen narsisti voi miettiä asiaa pelkästään omasta lähtökohdastaan.
5.9.2018 13:32:20 #1262488 Ilmoita asiaton viesti
Työssäkäyvänä ja ilmeisesti nyt sitten narsistiksikin diagnosoituna väittäisin kyllä, että valoisalle ajalle on suurimmalle osalle enemmän käyttöä iltapäivän / illan puolella, eli vapaa-ajalla. Neljäsosan vuodesta on jokseenkin sama, alkaako konttorin kaihtimen takaa kajastava sävy muuttua noenharmaasta savenharmaan suuntaan kello 9 vai kello 10, joka tapauksessa olet ummenpimeässä joutunut repimään itsesi ylös ja raahautumaan toimistolle esittämään päivän B Virtanen -pantomiimia.
Kesäaikana taas en ole kenenkään kuullut valittavan, että golfkentillä on iltaisin liian väljää, joten kuvittelisin että se lisätunti valoisaa peliaikaa normaaliajan päälle on harrastajille ja kenttien taloudelle kyllä ihan tervetullutta. Veikkaisin kyllä myös, että golf ei ole lähellekään ainoa harrastus tai aktiviteetti, johon sama pätee.
Mutta turhapa tästä sinänsä on pienen narsistin enempää avautua tai mielipidettään jankata. Iso EU sen joka tapauksessa päättää niinkuin päättää, oli se omasta mielestä oikein tai ei ja sen mukaan elämä jatkuu niin golfkentillä kuin muuallakin. Tämä kun kuitenkin sattuu olemaan golfaiheinen ajatustenvaihtofoorumi, niin täällä nyt vähän uskallettiin iloita siitä mahdollisuudesta, että asiassa voisikin käydä harrastuksen näkökulmasta hyvin. Tuskin täällä kenelläkään kuitenkaan niin isoksi paisunut ego on, että kuvittelisi varsinaisesti tällä kirjoittelulla vaikuttavansa lopputulemaan…
5.9.2018 14:10:49 #1262513 Ilmoita asiaton viesti
Minullekin sopisi varsin hyvin kesäajassa pysyminen.
Jotenkin vain heräsi epäilys siihen, ettei tässä välttämättä päädytä kesäaikaan.
Uutisissa esitetyn haastaattelun perusteella jäi kuva, että liikenneministerin henkilökohtainen mielipide olisi normaaliajan (talviajan) puolella.
Lisäksi haastateltiin jotain asiantuntijana esiintyvää (olisiko ollut THL:n edustaja) joka väitti, että kansalaisille olisi terveellisempi pysyä talviajassa. Perusteita en muista, mutta liittyivät kai aamun valoisuuteen.
5.9.2018 14:20:14 #1262517 Ilmoita asiaton viesti
Manner-Eurooppahan asian päättää ja siellä nykyinen normaaliaika on talvisaikaan heille parempi. Täällä pohjoisessa päivän pituus vaihtelee merkittävästi enemmän, mistä syystä kesäajan vaikutus on erilainen.
5.9.2018 14:24:13 #1262520 Ilmoita asiaton viesti
Vaikea sanoa kuka milloinkin on narsisti..ehkä sellainen joka kaikessa näkee ensimmäiseksi ja tärkeimmäksi vain omat tarpeensa? Siitäkin huolimatta että kyseessä on hyvin pienen porukaan tai jopa yksittäisen henkilön hyöty..ja samalla tietenkin haittaa kaikille muille.
Aikaisemmassa meilissäni koetin nimenomaan selvittää ettei pohjoisessa ole juurikaan mahdollisuutta golf’in pelaamiselle talvikuukausina. Ja, toisaalta kesällä pohjoisen pallonpuoliskomme valoisa aika kattaa, jo aurinkokuntamme sekä maapallon kiertoradan muodostamien edellytysten vuoksi, suurimman osan vuorokaudesta. Mukaan lukien kaikki kesäillat.
Eli käytännössä golf’in pelaamista pysyvä normaaliaika ei haittaa millään tavoin..tai enintään marginaalisen vähän. Kaikille muille kansalaisille (paitsi jotkut yksittäiset golfarit) normaaliaika antaa paljon hyötyjä niin kesäisin kuin myös erityisesti lyhyiden talvipäivien osalta.
Kaiken lisäksi monet golfarit harrastavat paljon muutakin. Lisäksi olen saanut kuulla että eräillä onnettomilla sieluilla elämäntilanne edellyttää jopa töissä käymistä. Tarkemmin asiaa tuntematta olen ymmärtänyt että työskentely sujuu parhaiten juuri päivän valoisana aikana. Siksi lienee sekä työnantajien että kansantalouden kannalta perusteltua pitäytyä ns. normaaliajassa.
5.9.2018 15:06:07 #1262538 Ilmoita asiaton viesti
Manner-Eurooppahan asian päättää ja siellä nykyinen normaaliaika on talvisaikaan heille parempi.
Suomen maantieteellistä sijaintia ei päätetä EU:ssa tai missään muuallakaan. Maapallon pituuspiirit jakaantuvat käytännössä auringon ja maapallon liikkeiden perusteella. Tiettyjä globaaleja seikkoja on kuitenkin tarpeellista sopia kansainvälisesti valtioiden keskinäisellä sopimuksella. Eräs näistä perusasioista on määritelty siten että 0-pituuspiiri kulkee Lontoon/Greenwich’in kohdalla. Suomi sijaitsee tästä em. pituuspiiristä n. 20-30 astetta itään. Tämä tosiasiallinen sijantimme maapallon pituusakselilla määrittelee myös sen mille aikavyöhykkeelle maamme tulee sijoittua.
Tottahan toki aikavyöhykkeen osalta on jonkin verran ”työvaraa”. Kovin paljon ei kuitenkaan ole a)järkevää b)mahdollista siirtää Suomen asemointia aikavyöhykkeen/maantieteellisen asemamme osalta. Jo nykyinen ns.”kesäaika” vie Suomea liikaa länteen.
Siksi juuri meiltä on lähtöisin sekä tarve että hanke kesäajoista luopumiseksi. Ja, nyt koko Eurooppa hogasi saman asian..Eli käytännössä juuri Suomessa oltiin viksuja sekä aloitteellisia.
5.9.2018 17:04:10 #1262590 Ilmoita asiaton viesti
Uittu että rupee uituttamaan pikku hiljaa.
Onko kellään universumissa tietoa siitä kumpaa aikaa tavoitellaan pysyväksi?
Ja vielä, sitooko eu kanta Suomen vai onko omaa päätösvaltaa siitä kumpi jää pysyväksi ajaksi.
Antaisin suurta arvoa sille jos joku pystyisi antamaan tähän jonkun linkin josta asia selviää.
Ps. Älä kuitenkaan linkitä eu puheenjohtajan tuotosta, se on yhtä selvää kuin Keskisen Vesa.
5.9.2018 19:26:21 #1262618 Ilmoita asiaton viesti
Onko kellään universumissa tietoa siitä kumpaa aikaa tavoitellaan pysyväksi? Ja vielä, sitooko eu kanta Suomen vai onko omaa päätösvaltaa siitä kumpi jää pysyväksi ajaksi
Periaatteessa EU voisi direktiivillä säätää myös koko EU:n aikavyöhykkeistä, mutta nykyisin direktiivi jättää aikavyöhykkestä päättämisen kansallisen parlamentin päätettäväksi. Direktiivi ainoastaan säätää, milloin kesäaikaan ja normaaliaikaan siirrytään – tämä lienee käytännön syistä järkevää, jotta lentojen yms aikataulut pysyvät järkevinä.
Edellyttäen, että EU päättää luopua kellojen siirtelystä, mutta muuten ei direktiiviä muuteta, kansalliset parlamentit voivat päättää aikavyöhykkeestä. Jos Suomi valitsisi saman ajan kuin Keski-Euroopassa, niin ei se mitenkään poikkeuksellista ole, koska myös Espanja on nykyisellään ihan väärällä vyöhykkeellä Francon ja Hitlerin tekemän muutoksen seurauksena. Voi olla, että ainakin Espanjalla ja ehkä myös muilla mailla on tarpeita muuttaa omaa aikavyöhykettä. Näin ollen, jos halutaan samaan aikavyöhykkeeseen Keski-Euroopan kanssa, on pakko seurata millaisia päätöksiä nämä muut maat tekevät.
Mutta kuten aikaisemmin totesin, vaikka Suomi siirtyisi ”ihan mihin aikavyöhykkeeseen tahansa”, voidaan työaikoja ja aukioloaukoja muutta ihan vapaasti Suomalaisille sopivammiksi. Kun yhä useampi työaika liukuu ja palvelut ovat auki 24/7 sekä yhä useampi meistä on eläkkeellä (tai golfkaudella lomalla), näitä aikatauluja voi jokainen säätää ihan oman perheen sisällä. Eli ei tästä aikavyöhykemuutoksesta tarvitse tehdä elämää suurempaa kysymystä.
5.9.2018 19:33:39 #1262619 Ilmoita asiaton viesti
Siksi juuri meiltä on lähtöisin sekä tarve että hanke kesäajoista luopumiseksi. Ja, nyt koko Eurooppa hogasi saman asian..Eli käytännössä juuri Suomessa oltiin viksuja sekä aloitteellisia.
Höpö höpö, gloffare. Kesäajasta on koko EU:n alueella ja jopa komissiossa keskusteltu vuosikausia.
5.9.2018 19:36:52 #1262620 Ilmoita asiaton viesti
Ja vielä, sitooko eu kanta Suomen vai onko omaa päätösvaltaa siitä kumpi jää pysyväksi ajaksi.
On aivan varmaa, että Suomi seuraa muuta Eurooppaa. Kukaan ei Suomessa ole niin tyhmä, että muuttaisi aikavyöhykettä kahdesti vuodessa.
5.9.2018 19:39:27 #1262621 Ilmoita asiaton viesti
Mutta kuten aikaisemmin totesin, vaikka Suomi siirtyisi ”ihan mihin aikavyöhykkeeseen tahansa”, voidaan työaikoja ja aukioloaukoja muutta ihan vapaasti Suomalaisille sopivammiksi. Kun yhä useampi työaika liukuu ja palvelut ovat auki 24/7 sekä yhä useampi meistä on eläkkeellä (tai golfkaudella lomalla), näitä aikatauluja voi jokainen säätää ihan oman perheen sisällä. Eli ei tästä aikavyöhykemuutoksesta tarvitse tehdä elämää suurempaa kysymystä.
Aika utopistista kuvaa maalailee P-P… Ei niitä työaikoja niin vain muutella kovinkaan monessa työpaikassa / kodissa, lasten kevään ja loppukesän kouluajoista puhumattakaan.
5.9.2018 19:55:32 #1262622 Ilmoita asiaton viesti
Aika utopistista kuvaa maalailee P-P… Ei niitä työaikoja niin vain muutella kovinkaan monessa työpaikassa / kodissa, lasten kevään ja loppukesän kouluajoista puhumattakaan.
Nämä ovat kuitenkin vain päätöksiä, mutta olennaista on, että aika pieni osa golfareista on kiinni noissa aikatauluissa ja tulevaisuudessa yhä vähemmän, koska
– puolet on eläkkeellä ja tulevaisuudessa vielä useampi
– työsskäyvistä aika moni tekee joko vuorotyötä tai liukuvaa työaikaa
– pieniä kouluikäisiä lapsia on aika harvalla golfarilla
– golfkaudella on myös omat ja lasten loma-ajat
… nämä kun laskee yhteen, aika vähän on golfareissa niitä, jotka on sidottuja 8-16 työaikaan ja suurimmalla osalla kyse on vain pinttyneistä tavoista
5.9.2018 20:18:27 #1262647 Ilmoita asiaton viesti
Soitin brysseliin ja päätimme, että aika on se, mikä on paras suomen golffareille.
5.9.2018 21:01:00 #1262663 Ilmoita asiaton viesti
On aivan varmaa, että Suomi seuraa muuta Eurooppaa. Kukaan ei Suomessa ole niin tyhmä, että muuttaisi aikavyöhykettä kahdesti vuodessa.
No ei kai kukaan odotakkaan että aikavyöhykettä muutettaisiin useaan kertaan, kerta riittää.
Jos eu päättää ottaa ns. talviajan pysyväksi niin Suomi voi vaihtaa aikavyöhykettä kerran ja täällä ollaankin kokoajan ”kesäajassa”.
Kaikki varmaan joutuvat noudattamaan tuota eu:n päätöstä siitä että kumpi jää voimaan, mutta se että mihin aikavyöhykkeeseen kuulutaan on kansallinen päätös.
Esillä 25 viestiä, 76 - 100 (kaikkiaan 103)
← 1 2 3 4 5 →
Sinun täytyy olla kirjautunut vastataksesi tähän aiheeseen.
Etusivu › Foorumit › Yleistä › Suomi luopumassa kesäajasta – MAHTAVAA!!!
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.